OzLabs/hebrew-wiki-articles huggingface dataset:
Daydream World Tour

Daydream World Tour הוא סיבוב הופעות של הזמרת מריה קארי, אשר החל ב-7 במרץ 1996 ביפן והסתיים ב-23 ביוני אותה שנה באנגליה. סיבוב הופעות זה היה נועד על מנת לקדם את אלבומה Daydream וכלל 7 הופעות באירופה וביפן.<ref></ref>

ההופעות ביפן זכו להצלחה אדירה כאשר קארי הופיעה מול קהל של 171 אלף איש במדינה, 150 אלף כרטיסים נמכרו תוך 3 שעות בלבד ובכך שברה שיא בתור ההופעה שמכרה הכי הרבה כרטיסים בהכי מעט זמן בהיסטוריה של המדינה. סיבוב ההופעות התחלק לשני חלקים כאשר החלק הראשון היה בין התאריכים 7–14 במרץ וכלל את ההופעות ביפן והחלק השני של סיבוב ההופעות כלל את היעדים באירופה והיה בין התאריכים 14 ל-23 ביוני.

== הקלטות ושידורים ==
ההופעה לשיר "Forever" אשר התרחשה בטוקיו צולמה ושומשה עבור הקליפ הרשמי של השיר. גם ההופעה עבור השיר "Underneath the Stars" צולמה ותוכננה להיות כחלק מהקליפ של השיר אך מסיבות לא ידועות הקליפ לא יצא.

קטעים נוספים מתוך המופע שמשו עבור ספיישל של ערוץ פוקס אשר היה קרוי "Mariah Carey: New York to Tokyo".

== רשימת השירים ==

# "" <small>(פתיחה)</small>
# "Emotions"
# "Open Arms"
# "Forever"
# "I Don't Wanna Cry"
# "Fantasy"
# "Always Be My Baby"
# "Ain't Nobody" <small>(פתיחה על ידי להקה)</small>
# "One Sweet Day"
# "Underneath the Stars"
# "Without You"
# "Make It Happen"
# "Just Be Good to Me"
# "Dreamlover"
# "Vision of Love"
# "Hero"
# "Anytime You Need a Friend"
# "Anytime You Need a Friend" <small>(C+C Club Mix) [סיום]</small>

הערות:
* "All I Want for Christmas Is You" בוצע ביפן.

== תאריכי הופעות ==
{| class="wikitable" style="text-align:center;"
|-

! scope="col" style="width:12em;"| תאריך
! scope="col" style="width:12em;"| עיר
! scope="col" style="width:12em;"| מדינה
! scope="col" style="width:18em;"| מיקום
! scope="col" style="width:12em;"| נוכחות
! scope="col" style="width:10em;"| הכנסות
|-

! colspan="6"| אסיה
|-
| 7 במרץ 1996
| rowspan="3"|טוקיו
| rowspan="3"|יפן
| rowspan="3"|טוקיו דום
| rowspan="3"| 171,000 / 171,000 (100%)
| rowspan="3" 
|-
| 10 במרץ 1996
|-
| 14 במרץ 1996
|-
! colspan="6"| אירופה
|-
| 14 ביוני 1996
|פרנקפורט
|גרמניה
| אולם הפסטיבלים
| rowspan="4" 
| rowspan="4" 
|-
| 17 ביוני 1996
|רוטרדם
|הולנד
|אהוי רוטרדם
|-
| 20 ביוני 1996
|פריז
|צרפת
|אקור הוטל ארנה
|-
| 23 ביוני 1996
|לונדון
|בריטניה
|הארנה של ומבלי
|-
|}

== קישורים חיצוניים ==
* 

== הערות שוליים ==

קטגוריה:סיבובי הופעות מ-1996
קטגוריה:סיבובי הופעות של מריה קארי
קרחון לנוקס-קינג

קרחון לנוקס-קינג (באנגלית: Lennox-King Glacier) הוא קרחון גדול, בחוף שקלטון, בשטח חסות רוס שבאנטארקטיקה. 

אורכו של הקרחון 70 קילומטרים. 

הקרחון מנקז את נווה בואודן; וזורם לכיוון צפון-מזרח בין רכס הולנד, ורכס המלכה אלכסנדרה. 

הקרחון נשפך אל מפרצון ריצ'רדס, וממנו נשפך אל מדף הקרח רוס.

גובהו של הקרחון 7 מטרים מעל פני הים.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1959–1960.

הקרחון נקרא על שמו של לוטננט קומנדר ג'יימס לנוקס-קינג (James Lennox-King), מחיל הים המלכותי של ניו זילנד, שהיה מפקד בבסיס סקוט בשנת 1960.

== לקריאה נוספת ==

<div class="mw-content-ltr">• Charles R. Bentley, John W. Glough, Kenneth C. Jezek and Sion Shabtaie, [https://www.cambridge.org/core/journals/journal-of-glaciology/article/icethickness-patterns-and-the-dynamics-of-the-ross-ice-shelf-antarctica/404717B9A9EC3D24730FE7EE41C0285B Ice-thickness Patterns and the Dynamics of the Ross Ice Shelf, Antarctica], Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017</div>

<div class="mw-content-ltr">•G. W. Grindley (1963), [https://www.tandfonline.com/doi/pdf/10.1080/00288306.1963.10422067 The Geology of the Queen Alexandra Range, Beardmore Glacier, Ross dependency, Antarctica;; with notes on the correlation of Gondwana sequences], New Zealand Journal of Geology and Geophysics, 6:3, 307-347, https://doi.org/10.1080/00288306.1963.10422067</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:8710 קרחון לנוקס-קינג] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21054 קרחון לנוקס-קינג] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8326&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון לנוקס-קינג] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25619392 מפת אזור קרחון לנוקס-קינג]

== הערות שוליים ==

לנוקס
לנוקס
אזרח כבוד של ארצות הברית

אזרח כבוד של ארצות הברית, הוא תואר כבוד שמוענק על ידי הממשל האמריקאי לאדם שאינו אזרח ארצות הברית. התואר מוענק על סגולות יוצאות דופן (exceptional merit)<ref name=":0"></ref>.

התואר סמלי בלבד, ואינו מעניק למקבל אזרחות אמריקאית או דרכון אמריקאי<ref name=":0" />.

נכון למאי 2020, הוענק התואר רק ל-8 אנשים במהלך ההיסטוריה:
# וינסטון צ'רצ'יל (הוענק ב-1963)
# ראול ולנברג (הוענק אחרי מותו, ב-1981)
# ויליאם פן (הוענק אחרי מותו, ב-1964)
# האנה פן (הוענק אחרי מותה, ב-1964)
# האם תרזה (הוענק ב-1996)
# המרקיז דה לה פאייט (הוענק אחרי מותו, ב-2002)
# קסימיר פולסקי (הוענק אחרי מותו, ב-2009)
# ברנרדו דה גלוואז (הוענק אחרי מותו, ב-2014)

==הערות שוליים==

קטגוריה:פרסים אמריקאיים
קטגוריה:אזרחות כבוד
*
זורה קרטבלישוילי

זורה קרטבלישוילי (ברוסית: Зура Картвелишвили; ידוע בשם הבמה וולקן) (נולד ב-1982) הוא ראפר ושחקן ישראלי-רוסי.

== קורות חיים ==
זורה קרטבלישוילי נולד בברית המועצות. בשנת 1992, בגיל 10, עלה לארץ ישראל.

בראשית שנת 2007, הוציא וולקן את אלבום הבכורה שלו "מהלך ראשון", בלייבל "המשולש". האלבום זכה להצלחה רבה בסצנת ההיפ הופ הישראלית ולשבחים רבים ממבקרי המוזיקה.

ב-2008 הקליט יחד עם הזמר ארקדי דוכין את השיר "מלאכי ה-NET". השיר הוקלט במסגרת פרויקט המוזיקה של חברת סלקום "tarbut.ru", שמטרתו קידום יוצרים ישראלים צעירים דוברי רוסית לקדמת הבמה.

ב-2010 התארח באלבומו השני של הצמד "פלד ואורטגה", "משלוח מיוחד", בשיר "לא חייב לכם שיט".

ב-2013 שיחק בסרט "פנתר לבן" בתור יבגני צייטלין.

ב-2017 השתתף בעונה הרביעית של תוכנית המציאות "הכוכב הבא", אך לא הצליח לעבור את האודישן.

ב-2018 כיכב בסרט "כאן ועכשיו", בתפקיד עצמו.

== קישורים חיצוניים ==

== הערות שוליים ==

קטגוריה:ראפרים ישראלים
קטגוריה:מוזיקאים יהודים רוסים
קטגוריה:עולים בשנות ה-1990
קטגוריה:מתמודדי הכוכב הבא
קטגוריה:שחקני קולנוע וטלוויזיה ישראלים
קטגוריה:שחקני קולנוע וטלוויזיה יהודים רוסים
קטגוריה:ישראלים שנולדו ב-1982
סרגיי רומס

סרגיי רומס (בבלארוסית: Сяргей Мікалаевіч Румас, ברוסית: Сергей Николаевич Румас; נולד ב-1 בדצמבר 1969) הוא פוליטיקאי וכלכלן בלארוסי, שכיהן כראש ממשלת בלארוס מה-18 באוגוסט 2018 עד לפיטוריו ב-3 ביוני 2020.
==ביוגרפיה==
רומס נולד ב-1 בדצמבר 1969 בהומל, אך בגיל שנה עברה משפחתו למינסק. ב-1990 סיים את לימודיו בבית הספר הכלכלי הצבאי הגבוה בירוסלבל וב-1995 סיים את לימודיו באקדמיה למנהל ציבורי במינסק. בשנות ה-90 המוקדמות שימש רומס כמנהל במספר מחלקות בבנק הלאומי של בלארוס ובהמשך בבנקים פרטיים. ב-1995 מונה למנהל אזורי של בלארוסבנק ובהמשך לסגן יושב ראש הדירקטוריון של הבנק. ב-2001 קיבל תואר "מועמד מדעי" בכלכלה (מקביל לדוקטורט). עבודת הגמר שלו עסקה ב"דרכים לשיפור מבנה המשאבים של הבנק המסחרי". ב-2005 מונה לעמוד בראשות הבנק הממשלתי בלגרפרמבנק (Belagroprombank).

ב-2010 מונה לסגן ראש ממשלת בלארוס, תחת ראש הממשלה מיכאיל מיסניקוביץ'. במהלך המשבר הכלכלי ב-2011, הנהיג רומס רפורמיות כלכליות שנויות במחלוקת, עליהן נמתחה ביקורת מצד נשיא בלארוס אלכסנדר לוקשנקו. רומס דגל בהפרטה, בעידוד השקעות זרות ובביטול הלוואות בתנאים מועדפים לחברות ממשלתיות. ב-2012 מונה על ידי הנשיא לוקשנקו לראש "בנק הפיתוח של בלארוס".

ב-18 באוגוסט 2018 מונה רומס לראשות הממשלה על ידי הנשיא אלכסנדר לוקשנקו. רומס שימש גם כיושב ראש התאחדות הכדורגל הבלארוסית, תפקיד אותו הוא מילא מ-22 באפריל 2011. הוא שימש כיושב ראש הוועדה המארגנת של המשחקים האירופאיים שנערכו במינסק ב-2019. ב-3 ביוני 2020 הממשלה פוזרה, על רקע מאמציו של לוקשנקו להעלות את הפופולריות שלו לקראת הבחירות לנשיאות באוגוסט 2020.

== קישורים חיצוניים ==

קטגוריה:ראשי ממשלת בלארוס
קטגוריה:מקבלי עיטור הידידות (רוסיה)
קטגוריה:בלארוסים שנולדו ב-1969
הר מילר (אלסקה)

הר מילר (באנגלית: Mount Miller) הוא פסגה מבודדת בהרי סנט אליאס במדינת אלסקה, שבארצות הברית.

זה בולט בזכות מיקומו - הוא מוקף שדות קרח, והוא מתנשא באופן בולט מעל פני השטח המקיפים אותו: גובהו של ההר 3,261 מטרים מעל פני הים, והוא ההר ה-54 בגובהו באלסקה; ההר מתנשא לגובה של 1,615 מטרים מעל סביבתו.

ההר מתנשא לגובה של 2,743 מטרים מעל עמק דוקטות' הממוקם בסמוך לו (14.5 קילומטרים דרומית להר).

הר מילר הוא הפסגה הגבוהה ביותר של רכס ברקלי המשתרע בכיוון מזרח - מערב. רכס הממוקם בצד הדרומי של שדה הקרח באגלי - אחד משדות הקרח הגדולים בצפון אמריקה. קרחון ברינג זורם משדה הקרח באגלי, ומקיף את הרכס ממערב לו. קרחון יאהצה מקיף את הרכס ממזרח ומדרום- מזרח.

רק מצידו הדרומי של הרכס לא נמצא קרחון - והרי רובינסון מפרידים בין הרכס לבין מפרץ אלסקה.

== היסטוריה ==
=== מקור השם ===

שמו של ההר נתן לו על ידי פ. מופיט (F. H. Moffit), איש הסקר הגאולוגי של ארצות הברית, בשנת 1914
.

ההר נקרא על שמו של מחפש זהב, אשר התלווה לג'יימס ברקלי (James Barkley) אשר חקר את האזור בשנת 1906.

=== הטיפוס על ההר ===

מאחר שהר מילר מבודד ומרוחק (110 קילומטרים מפרידים בין ההר לבין היישוב הקרוב ביותר - הכפר מקארת'י), לא הגיעו מטפסי הרים אל ההר. הטיפוס הראשון לפסגת ההר היה בשנת 1997. המטפסים היו צ'רלי סאסארה (C Sassara), רודי הומברגר (R Homberger), רטו רואש (R Ruesh), פול קלאוס (P Claus), וקרלוס בוהלר (C Buhler).

בפעם השנייה שהצליחו להעפיל לפסגת ההר הייתה בשנת 2003, והיו אלה מייק לינץ' (Mike Lynch) ורוב קינגסלי (Bob Kingsley).

== לקריאה נוספת ==

* [http://publications.americanalpineclub.org/articles/12199719202/North-America-United-States-Alaska-Wrangell-St-Elias-Mountains-Mount-Miller-First-Ascent תיאור ניסיונות הטיפוס על הר מילר]

== קישורים חיצוניים ==

* [https://bivouac.com//MtnPg.asp?MtnId=7702 הר מילר] באתר "אנציקלופדיית ההרים הקנדית"
* [http://worldsummits.net/POI/Mount%20Miller?Id=5e40d844-4cbb-47b0-b4bc-65587608603b תצלום לוויין של פסגת ההר] באתר worldsummits
* [https://www.peakbagger.com/peak.aspx?pid=460 הר מילר] באתר peakbagger
* [https://alaska.guide/Mountain/Mount-Miller הר מילר] באתר alaska.guide
* [https://www.topozone.com/map/?lat=60.4608&lon=-142.2997 מפה טופוגרפית של אזור הר מילר] באתר topozone
* [https://www.mindat.org/feature-5868925.html הר מילר] באתר mindat
* [https://www.mountain-forecast.com/peaks/Mount-Miller/forecasts/3266 תחזית מזג אוויר עדכנית ארוכת טווח עבור הר מילר (לפי גבהים)]

== הערות שוליים ==

מילר
מילר
קרן סרצ'לייט

קרן סרצ'לייט (באנגלית: Searchlight Capital Partners) היא קרן השקעות פרטית בריטית, שהוקמה בשנת 2010 על ידי שלושת השותפים אריק צינטרהופר (חתנו של רון לאודר), אוליבר הרמן וארול אוזומרי.

==היסטוריה==
ביוני 2015 רכשה כ-40% ממניות חברת Choice Cable TV, חברת הכבלים השנייה בגודלה בפוארטו ריקו תמורת כ-272.5 מיליון דולר.

בדצמבר 2019 רכשה בהשתלטות עוינת כ-60% ממניות חברת בי קומיוניקיישנס אשר מחזיקה את השליטה בחברת בזק הישראלית.

לקרן משרדים בטורונטו, ניו יורק, ולונדון.

==אחזקות==

==קישורים חיצוניים==
* 

==הערות שוליים==

קטגוריה:קרנות השקעה
קטגוריה:בזק
קטגוריה:חברות בריטיות
גבעות טרנר (אנטארקטיקה)

גבעות טרנר (באנגלית: Turner Hills) היא קבוצת גבעות בארץ אואטס, שבאנטארקטיקה.

הגבעות ממוקמות בין קרחון אסטרו וקרחון נמרוד, בצפון-מערב רכס מילר.

גובהן של הגבעות 2,004 מטרים מעל פני הים.

== היסטוריה ==
=== גילוי ומיפוי הגבעות ===

הגבעות מופו על ידי הסקר הגאולוגי של ארצות הברית, בהתבסס על סקרים טלורומטריים ועל תצלומי אוויר שצולמו על ידי צי ארצות הברית בין השנים 1960–1962.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראות על שמו של דוקטור מורט ד. טרנר (Mort D. Turner) מהקרן הלאומית למדע של ארצות הברית. טרנר היה מנהל התוכנית לחקר מדעי הקוטב מאז שנת 1959. טרנר חקר את הגאולוגיה של העמקים היבשים מקמרודו בין השנים 1959–1960, ובשנים שלאחר מכן שימש כנציג תוכנית המחקר האנטארקטית של ארצות הברית באנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15661 גבעות טרנר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132971 גבעות טרנר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15073&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות טרנר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6627117.html גבעות טרנר] באתר mindat
* [https://mapcarta.com/25599912 מפת אזור גבעות טרנר]
* [http://distancebetween.info/turner_hills מחשבון מרחקים - המרחק מגבעות טרנר לאתרים סמוכים]

== הערות שוליים ==

טרנר
אורי גת

אורי גת (נולד ב-1977) הוא מתופף, בסיסט ומפיק מוזיקלי ישראלי. ידוע בעיקר בשל השתתפותו כמתופף של להקת הפאנק-רוק כבד הישראלית "מרסדס בנד".

== ביוגרפיה ==
אורי גת נולד בירושלים. הוא החל את הקריירה שלו כמתופף בתקופת נעוריו דרך כמה להקות מקומיות, אך אף אחת מהן לא הצליחה בסצנת הרוק'נרול של ירושלים החילונית.

בשנת 1998 הצטרף ללהקה מרסדס בנד, להקת פאנק ירושלמית, יחד עם גל תורן, רונן כוכבי ואריאל שרבקובסקי. הלהקה הייתה להצלחה גדולה בסצנת הרוק-פאנק של אותה תקופה, ומהר מאוד עברה לתל אביב, שם נשארו חברי הלהקה עד היום.

האלבום הראשון, מרסדס בנד, יצא בשנת 2004, שנים לאחר הקמת הלהקה, והיה להצלחה. הוא הכיל כמה להיטים, בהם "בואי ונביא לך ת'פאנק", אשר נכתב בידיי גל תורן ואורי גת. השיר היה להצלחה גדולה ברדיו, עם מספר השמעות רבות ברשות השידור וגלגלצ.

בשנת 2009 יצא אלבומה השני של הלהקה, תביאו בירות, שגם הוא היה להצלחה. באלבום זה שני שירים שנכתבו בשיתוף של גל תורן ואורי גת, "חגים" ו-"דיסקו קלאב". השירים אמנם הצליחו בתוך קהל מעריצי הלהקה, אך אף אחד מהם לא יצא לאור כסינגל נפרד, וההשמעות שלהם ברדיו היו מעטות.

בשנת 2011 יצא אלבום שלישי ללהקה בשם זהות, אשר היה תפנית קלה בסגנון המוזיקלי של הלהקה. באלבום זה היה גת דומיננטי פחות מבחינה לירית, ורק שיר אחד נכתב בשיתוף שלו, "די". לעומת זאת, באלבום זה הוא שימש לא רק כמתופף על מערכת התופים אלא ניתן להבחין בנגינתו על כלי הקשה שונים (בהם טימפני, מרימבה וכלים דרום-אמריקאים נוספים) לצד שימוש יוצא דופן בפד תיפוף. השימוש בפד הפך דומיננטי אף יותר באלבום הבא.

בשנת 2019 יצא האלבום האחרון עד כה של הלהקה, מה זה הדבר הזה. בשלב זה נותרו רק גת ותורן מההרכב המקורי, בעוד שבזמן החולף התחלפו כשלושה נגנים שונים בתפקיד גיטרה בס וגיטרה. באלבום זה הלהקה פנתה יותר לכיוון של מוזיקה אלקטרונית פסיכדלית, כיוון מוזיקלי שבו חשק גת זה זמן מה. באלבום ניתן להבחין בו בשימוש בתופים אלקטרוניים לצד פד תיפוף, והסינגל המפורסם ביותר מאותו אלבום, "דאווינים", נכתב על ידו.

== דיסקוגרפיה ==
* מרסדס בנד - 2004
* תביאו בירות - 2009
* זהות - 2011
* מה זה הדבר הזה - 2019

== קישורים חיצוניים ==

קטגוריה:בסיסטים ישראלים
קטגוריה:מוזיקאים ירושלמים
קטגוריה:מפיקים מוזיקליים ישראלים
קטגוריה:מתופפים ישראלים
קטגוריה:מרסדס בנד
קטגוריה:ישראלים שנולדו ב-1977
חיים לרוז

חיים לרוז (נולד ב-1966), הידוע בשם משפחתו לרוז, הוא מוזיקאי ישראלי.

== ביוגרפיה ==
החל את הקריירה המוזיקלית שלו בשנות השבעים בישראל. הוא העיד מאוחר יותר כי הוא הושפע מאוד ממוזיקת הרגאיי שהייתה פופולרית מאוד באותה תקופה.

במשך שנים עסק בתחום המוזיקה, אך לא הוציא אלבום עד שלב מאוחר ובצעירותו עסק בעיקר בשיתופי פעולה עם אמנים ישראלים נוספים. בשנת 1995 חבר לרוז ללהקת רעש להקלטת האלבום של ג'וני שועלי. באותה השנה יצא האלבום הראשון של צמד ביקיני שהורכב מלרוז וקרני פוסטל. בהמשך הצטרף לרוז ללהקת רעש ובאלבומה השני "תמימות" (1996) ניגן את רוב תפקידי הגיטרה. גם באלבום השלישי של רעש "אני זה לא אתה" (2000) לרוז לקח חלק, למרות שלא היה חלק מהלהקה באופן רשמי.

לרוז היה שותף מרכזי בהקלטת כמה מאלבומיו של ברי סחרוף, בהם "חם על הירח" ו"נגיעות" – בו אף הלחין את הלהיט "לב שלם".

בשנת 2000 הוציא את אלבומו הראשון, "Laroz", על שום שם הבמה שלו.

בשנת 2002 הוציא אלבום משותף עם זהבה בן, שנקרא "גרסאות לרוז". באלבום מופיעים רימיקסים ללהיטים של בן, ביניהם "טיפת מזל", "חוף זהב" וגרסת כיסוי ל"חבייתק" של פיירוז.

בשנת 2003 הוציא את אלבום הסולו השני שלו, "All Stars".

בשנת 2006 הוציא את אלבום הסולו השלישי שלו, "Sound System".

בשנת 2008 הוציא את אלבום הסולו הרביעי שלו, "Laroz Restars", שסימן שינוי בכיוון המוזיקלי של לרוז לכיוון מוזיקת פופ.

בשנת 2012 הלחין את המוזיקה לסרט "מלח ים".

בשנת 2015 הוציא את האלבום "Desert Groove", עם עם אלון אמאנו קמפינו והזמר רביד כחלני, שיצא בהפרש גדול של שנים מאלבומיו האחרים של לרוז. באלבום הופיע השיר "לילה לילה", גרסה בעברית ובערבית לשיר Gamar Badawi של ג'מאל פורטו. את הקולות בשיר מבצעת הזמרת החליג'ית רחלה.

בשנת 2016 הוציא את הלהיט האלקטרוני Jelamsoul בלייבל האמריקאי Sol Selectas של סאבו ביחד עם הזמרת ריף כהן ומאז הוציא קטעים רבים נוספים בלייבל זה.

בשנת 2017 מרכז פעילותו של לרוז עברה לעולם האלקטרוני והוא הוציא מוזיקה בלייבלים מובילים כמו: Cafe De Anatolia, Lump Records, Pipe & Pochet, Buddha Bar

בשנת 2018 הקים את חברת התקליטים וההפקות 'קאמל ריידרס' ביחד עם הצמד Funkamel - שם הם מוציאים מוזיקה אלקטרונית אתנית של אמנים מכל רחבי הכדור.

בשנת 2019 הוחתם ב'דינאמיק' חברת התקליטים של די ג'יי סולומון ושם הוציא את הטראק Under Your Skin ביחד עם הזמרת Sheera (שירה חן)

בשנת 2023 הוציא את השיר Don't Touch ב-Habitat, חברת התקליטים של הצמד הענק Mind Against.

לרוז הוא הבעלים של הלייבלים mau house music, ו-Camel Riders.

== דיסקוגרפיה ==

*2000: Laroz
* 2003: All Stars
* 2006: Sound System
* 2008: Laroz Restars
* 2015: Desert Groove

== קישורים חיצוניים ==

* [https://www.disccenter.co.il/artist/6983/חיים-לרוז חיים לרוז], באתר "דיסק סנטר"
* [http://www.qube.co.il/חיים-לרוז חיים לרוז], באתר "Qube"

==הערות שוליים==

קטגוריה:מוזיקאים ישראלים
קטגוריה:מפיקים ישראלים
קטגוריה:חברי להקת רעש
קטגוריה:ישראלים שנולדו ב-1966
עלמא א-שעב

עלמא א-שעב (בערבית: علما الشعب) הוא כפר בנפת צור במחוז דרום לבנון בלבנון. הכפר סמוך לגבול ישראל–לבנון והוא מצוי כ-1.5 קילומטר מצפון לקיבוץ חניתה שבשטח ישראל. הכפר צופה על מישור החוף הלבנוני ועל העיר צור ונמצא על כביש הרוחב הלבנוני בין א-נאקורה ורמיש.

==אוכלוסייה==
רוב האוכלוסייה בכפר היא נוצרית והוא נחשב ליישוב הנוצרי היחיד באזור שכולו שיעי. באוקטובר 2013 התגוררו בכפר 1,428 לבנונים ו-59 פליטים. נכון ליוני 2024 מתגוררים כ-900 תושבים בקביעות, והאוכלוסייה מגיעה ל-1,500 כאשר בני הכפר שהיגרו ממנו באים לשהות בו בקיץ.

== היסטוריה ==
ב-1875 מצא ויקטור גרן במקום כפר שבו כ-350 תושבים, נוצרים מרונים ויוונים אורתודוקסים. ב-1881 דיווחו קלוד קונדר והורשיו קיצ'נר מהקרן לחקר ארץ ישראל על כפר ובו כ-500 תושבים, שבתיו בנויים היטב וסביבת הכפר נקייה. בכפר שני מבני כנסייה, מטעים, מעין ובורות מים רבים.

במשך מספר שנים לאחר עליית קיבוץ חניתה על הקרקע ב-1938, היו קשרים טובים בין הכפר הלבנוני והקיבוץ העברי, בין היתר הודות למאמציו של "מוכתר" חניתה, יוסף פיין. היחסים פסקו לאחר הקמת מדינת ישראל.

ב-1977, בעת שלישראל היה קשר עם הנוצרים בדרום לבנון, שימשה עלמא א-שעב בסיס יציאה לפעולה של צבא לבנון החופשית נגד הכפר השיעי הסמוך, א-נאקורה. הפעולה הייתה ביוזמתו של אלוף פיקוד הצפון, יאנוש בן גל. הכוח הנוצרי, שכלל גם תושבים מהכפר והיה בפיקודו של סאמי שידיאק, נכשל בפעולתו ושידיאק אף נפצע בה.

במהלך מלחמת חרבות ברזל רוב תושבי היישוב התפנו ממנו, עקב הנזקים החמורים שנגרמו מהלחימה.

== תעסוקה וכנסיות ==
הגידול החקלאי השולט בכפר הוא מטעי זית. ב-2008 תרם גדוד איטלקי של יוניפי"ל, שאייש את מוצב יוניפי"ל הסמוך לכפר, ציוד תעשייתי לכבישה קרה של זיתים ויצירת שמן זית.

בכפר מצויות שלוש כנסיות: כנסיית מאר אליאס העתיקה, כנסיית א-סיידה וכנסיית אל-בשארה האוונגליסטית.

==קישורים חיצוניים==
* [http://www.localiban.org/aalma-ech-chaab-3781 עלמא א-שעב], באתר Localiban.org 
* [http://www.pbvliban.org/village/alma-el-chaab/ עלמא א-שעב], באתר לקידום תיירות כפרית בלבנון 
* 
* [https://www.flickr.com/photos/unifil/5835907322/in/photolist-9TGxVL-GMLSo7-dYKaJW-dYK9s1-27MELXE-9RUYmB-dYDsrF-dYK9aL-dYDrQR-dYDs6i-jxwLJL-RvgHm7-9TGf9G-9TDpWB-9TGhnA-94Z5Wt-9538XW-9TGgQU-94Z612-26So5XG-9TDs9r-o4kwLR-Tkw4g9-bjPw2c-Ha64Eu-bjPsEn-GhGn5H-Ha8bcd-GhGofi-GMNPes-9RXz5L-9RcZ4t-9RcYTZ-9RfTo7-9RcZ6e-9RXzKY-jz2tkG-9RcYWn-9RfTgW-9RcZ1T-aaMLrs-tWDBdH-bjPnrr-Hd26ot-GMLTiJ-GhEd3D-GMLVzh-bjPNgT-bjPE62-Hd25Pc תמונת פטרול רכוב של יוניפי"ל על רקע הכפר עלמא א-שעב]

==הערות שוליים==

קטגוריה:רצועת הביטחון
קטגוריה:מחוז דרום לבנון: יישובים
אלכסנדר מלחי

אלכסנדר מלחי (17 במרץ 1894 - 8 בדצמבר 1979) היה רופא, עורך ומתרגם עברי. מחלוצי מחברי-הספרים בתחום הרפואה בארץ ישראל. ב-1928 חיבר את "מילון רפואי-עברי". מלחי חידש מילים רבות בשפה העברית מתחומי הרפואה, גוף האדם ומדעי הטבע במילון שהוציא.

== קורות חייו ==
נולד ב-1894 באימפריה הרוסית בשם אלכסנדר זלצמן ליעקב ויוכבד. עלה לארץ ישראל ב-1909. ב-1913 סיים את המחזור הראשון בגימנסיה העברית הרצליה, משם המשיך ללימודי רפואה בברלין. נשא את רות, בתו של אברהם צבי מוסקוביץ.

עבד כרופא בבית החולים הבריטי בירושלים. מלחי היה מדוברי העברית הראשונים בארץ.

ב-1928 הוציא לאור את הספר "Thesaurus medicus hebraicus - מילון רפואי עברי" בהוצאת "אחדות" בתל אביב. מילון זה היה פורץ דרך, משום שהוא נדרש לראשונה לתרגם מאנגלית או מלטינית מילים בשפה העברית מתחומי הרפואה ושאר מדעי הטבע. בהם מתחומי הבוטניקה, הצואולוגיה, הפיזיקה והכימיה.

במילון נכללו הערות וציונים בתחתית כל עמוד, המציינים את מקורה של כל מילה. רבות מהם הצעות מקוריות של מלחי, שנכנסו ללקסיקון העברי. בין המקורות רבים מפנים לתלמוד ולארון הספרים היהודי, אחרים להוגים ומחברים ציוניים בני התקופה, ואחרים מתבססים על שפות זרות. בהקדמתו לספר כתב מלחי:

נפטר ב-1979 ונקבר בבית העלמין בחולון.

== מספריו ==
*Das Trachom in Palästina. Sonderabdruck aus dem Archiv für Augenheilkunde, 1919. עבודת דוקטורט. ברלין.
* השחפת : מהותה, התפשטותה והשמירה מפניה. דפוס אחדות, תל אביב. 1924.
* "Thesaurus medicus hebraicus - מילון רפואי עברי. כולל מונחים בחכמת הרפואה ומדעי הטבע, בצירוף הערות וציונים". דפוס אחדות, תל אביב. 1928.
* "הטפול בילד הבריא והחולה בארץ ישראל - ספר שימושי לאחיות ולאימהות". 1929. ירושלים.
* פאול ווריגיניה. תרגום מצרפתית. 1945. הוצאת שרברק תל אביב.

== קישורים חיצוניים ==
* [https://merhav.nli.org.il/primo-explore/search?query=any,contains,אלכסנדר%20מלחי&sortby=rank&vid=NLI&lang=iw_IL אלכסנדר מלחי]. באתר הספרייה הלאומית

== הערות שוליים ==

קטגוריה:ישראלים ילידי האימפריה הרוסית
קטגוריה:רופאים ביישוב
קטגוריה:מילונאים כותבי עברית
קטגוריה:מילונאים ישראלים
קטגוריה:אישים הקבורים בבית העלמין הדרום
קטגוריה:מחיי הלשון העברית
קטגוריה:בלשנים ולשונאים ביישוב
קטגוריה:אנשי העלייה השנייה
קטגוריה:סופרים ישראלים
קטגוריה:ירושלים: רופאים
קטגוריה:מתרגמים ישראלים
קטגוריה:מתרגמים יהודים
קטגוריה:מתרגמים מצרפתית לעברית
קטגוריה:בוגרי גימנסיה הרצליה
קטגוריה:ישראלים שנולדו ב-1894
קטגוריה:ישראלים שנפטרו ב-1979
אין כבר דרך חזרה

"אין כבר דרך חזרה" הוא פזמון שכתב יורם טהרלב, הלחין יאיר רוזנבלום וביצעה להקת חיל הים.

== רקע ==
השיר נכלל ב"תוכנית ח' - וביום השלישי"<ref></ref> בשנת 1968 של להקת חיל הים. בין חברי הלהקה באותה עת היו שלמה ארצי, ריקי גל, רבקה זהר ודבל'ה גליקמן.

השיר נכלל בפסקול הסרט "הלהקה", שבוצעו לראשונה על ידי להקת הנח"ל. כמו כן בוצע השיר במחזמר "הלהקה" בתיאטרון "הבימה". הוא בוצע גם בסדרה "השיר שלנו".

השיר כולל סקירה של פרקים בהיסטוריה הציונית: עליית הביל"ויים, מלחמת העולם השנייה, הקמת מדינת ישראל ומלחמת ששת הימים. לצד המלחמה מובעת בשיר השאיפה לשלום.

בשנת 2004 הוציא טהרלב ספר בשם "אין כבר דרך חזרה: שירים וסיפורים על ישראל אחרת". בשנת 2007 הוציא אלבום אוסף משיריו שנקרא "אין כבר דרך חזרה".

== השיר בספרי תווים ==
* דן אלמגור, אפי נצר (עורכים), שירים לאוהבים לשיר, עמ' 24, הד ארצי, 1999. 
* קרן רוזנבלום-פולק (עורכת), תמיד עולה המנגינה: משירי יאיר רוזנבלום, עמ' 138–139, הוצאת משכל, 2013. 
* יגאל סלע (עורך), רונו נא: מגל אל גל: שירים, עמ' 106, תרבות וחינוך הוצאת ספרים מפקדת חיל הים, 1970. 
* אפי נצר (עורך), לשיר עם אפי נצר: השירים שאנו אוהבים, עמ' 12, ההסתדרות הכללית של העובדים בארץ ישראל, 1991. 
* יאיר שרגאי (עורך), לאוהבים את האביב: שירי יורם טהרלב, עמ' 34, הוצאת משרד הביטחון, 1981. 
* תלמה אליגון-רוז (עורכת), עכשיו שרים: שירים שטוב לשיר, עמ' 22, הוצאת כנרת, 2003. 

== קישורים חיצוניים ==
* 
* 
* [https://www.nli.org.il/he/items/NNL_MUSIC_AL997008755815305171/NLI לדף השיר] באתר הספרייה הלאומית

== הערות שוליים ==

קטגוריה:שירי 1968
קטגוריה:סינגלים מ-1968
קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר רוזנבלום
יורי מויסייביץ' דולז'אנסקי

לוח זיכרון בעיר [[קריבוי רוג]] 
יורי מויסביץ 'דולז'נסקי (ברוסית: Юрий Моисеевич Должанский; 31 במאי 1923 – 27 בנובמבר 1943) היה יהודי-סובייטי, שעוטר לאחר מותו כגיבור ברית המועצות על פועלו כפוליטרוק של גדוד הסיור העשירי של חטיבת הסיור השישית בארמייה ה-60 של החזית המזרחית במלחמת העולם השנייה בדרגת לויטננט בכיר.

==קורות חיים==
הוא נולד ב-31 במאי 1923 בכפר וסיוליה טרני (כיום בעיר קריבי ריה) במשפחתו של פקיד יהודי.

קיבל השכלה תיכונית.

ביולי 1941 בעודו סטודנט לפקולטה האלקטרומכנית של מכון הכרייה של העיר קריבוי רוג, גויס לצבא האדום. בשנת 1942 סיים את בית הספר הצבאי-פוליטי ונהיה חבר במפלגה הקומוניסטית של ברית המועצות.

נלחם בחזית בריאנסק ובחזית המרכזית. השתתף בקרבות על וולגה, בקרב קורסק, בשחרור הגדה השמאלית של דנייפר.

ב-26 בספטמבר 1943 הוא היה בין הראשונים שהתנדבו לצלוח את הנהר לגדה הימנית. הצליחה בוצעה בסמוך לכפר פארישב בנפת צ'רנוביל של מחוז קייב. יחידתו הצליחה לצלוח בזריזות את הנהר ולהשתלט על המובלעת הקטנה של הגדה הימנית. בהמשך חיילי ורמאכט התחילו בהתקפת נגד הראשונה. חיילים שבפיקודו אילצו אותם לסגת בהתקפה הזו.

בהמשך החלה הפגזה נוספת על הצולחים בשילוב עם המשוריינים. הפוליטרוק הצליח עם רובה נ"ט לפגוע בתותח מתנייע, עוד כמה כלי רכב משוריינים חוסלו על ידי עוד חיילים חמושים ברובים הללו. כאשר חיילי ורמאכט התקרבו למרחק של 20–30 מטרים הופעלו נגדם רימונים. בהמשך הקרב נמשך פנים אל מול פנים וגם הפעם הסתיים בכמאה חיילי ורמאכט הרוגים.

אך ב-27 בנובמבר 1943 בהדיפת המתקפה הבאה הוא נהרג. נקבר בקייב בפארק תהילת הנצח של לחיילי מלחמת העולם השנייה.

==קישורים חיצוניים==

== הערות שוליים ==

קטגוריה:יהודים אנשי הצבא האדום במלחמת העולם השנייה
קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:מקבלי עיטור המלחמה הפטריוטית הגדולה
קטגוריה:רוסים וסובייטים שנהרגו במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:סובייטים שנולדו ב-1923
קטגוריה:סובייטים שנפטרו ב-1943
פרש בשם מוות

פרש בשם מוות (רוסית: Всадник по имени Смерть) הוא סרט רוסי בבימויו של קארן שחנאזרוב, שצולם בשנת 2004. מהווה עיבוד לסיפורו הקצר של בוריס סווינקוב "הסוס החיוור". הסרט משתמש גם במניעים של סיפור מאוחר יותר מאת אותו מחבר "זיכרונותיו של מחבל".

רוסיה בראשית המאה העשרים. "הארגון הלוחם" בערים שונות ביצע שורה של פעולות טרור עקובות מדם שהופנו נגד בכירים במדינה. המטרה העיקרית של המחבלים היא התנקשות בדוכס הגדול. את החיסול מכינים אנשי הארגון - מנהיגו ז'ורז', ארנה אהובתו, שמכינה פצצות תוך סיכון לחייה, זורק הפצצות וניה, הנרי ופיודור.
== עלילה ==
האימפריה הרוסית בראשית המאה העשרים סופגת טלטלות רבות בדמות סדרה של פיגועי טרור עקובים מדם נגד פקידי מדינה בכירים. המטרה העיקרית של המחבלים היא התנקשות בדוכס הגדול סרגיי אלכסנדרוביץ'. תהליך הכנת הפיגוע חושף את נפשם, רגשותיהם ושאיפותיהם של המחבלים, שכל אחד מהם יוצא מסיבות שונות. בזה אחר זה, ניסיונות הפיגוע נכשלים - כמעט כל מארגניו מתים. ז'ורז' שנותר בחיים מבין פתאום שעניין רצח הדוכס הופך עבורו למשמעות קיומו וכי לצורך יישום תוכניתו הוא יעשה הכל.
== שחקנים ודמויות ==
*אנדריי פאנין - ז'ורז'
*קסניה רפופורט - ארנה ברונשטיין
*דמיטרי דיוז'ב - ולנטין קוזמיץ'
*ארטיום סמאקין - וניה
*רוסטיסלב ברשאואר - פיודור
*אלכסיי קזאקוב - הנרי
*אנסטסיה מאקייבה - ילנה
*ואסילי זוטוב - הדוכס הגדול, סרגיי אלכסנדרוביץ'

==עובדות==
במהלך התנקשות בדוכס הגדול, האופרה "נשף המסכות" של ורדי מופיעה בתיאטרון, שבה הגיבור הבכיר נספה גם הוא כתוצאה ממזימה. תפקידי דמות זו ואהובתו, על פי המידע המצוין בקרדיטים, בוצעו על ידי אמני במת האופרה - זוראב סוטקילבה ואירינה רובצובה.

== קישורים חיצוניים ==

* הסרט [https://web.archive.org/web/20131217225249/http://cinema.mosfilm.ru/films/film/2000-2009/vsadnik-po-imeni-smert/ "פרש בשם מוות"] באצר הקולנוע המקוון של מוספילם
קטגוריה:סרטי דרמה רוסיים
קטגוריה:סרטים ברוסית
קטגוריה:האימפריה הרוסית בתרבות
קטגוריה:מוספילם
Saved My Life

"Saved My Life" (בעברית: "הציל/ה את חיי") הוא סינגל שהוקלט על ידי הזמרת-יוצרת האוסטרלית סיה.<ref name=":0"></ref><ref name=":2"></ref> השיר יצא לאור ב-2 במאי 2020, כסינגל ראשון מתוך אלבום הפסקול Music – Songs from and Inspired by the Motion Picture, על ידי חברת התקליטים אטלנטיק רקורדס, מאנקי פאזל מיוזיק.<ref name=":0" /><ref name=":2" />

== רקע וכתיבה ==
השיר נכתב על ידי סיה, גרג קורסטין, דואה ליפה והופק על ידי גרג קורסטין גם כן. חשיפת השיר התקיימה במהלך פסטיבל "COVID Is No Joke live comedy", בו השתתפה סיה בעקבות התפרצות נגיף הקורונה בארצות הברית בפסטיבל עצמו ביצעה את השיר לראשונה בביצוע חי בביתה כאשר במהלך ההופעה הסתתרה סיה מאחורי גוף תאורה את ההופעה ליווה נגן קלידים בביתה.<ref></ref> הרווחים של השיר עצמו ילכו לתרומה.

== וידאו קליפ ==
האודיו הרשמי של השיר הועלה לערוץ היוטיוב של סיה ב-2 במאי 2020.<ref name=":3"></ref> עטיפת האודיו מציגה את עטיפת הסינגל עצמו ללא מילות השיר.<ref name=":3" />

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
!עולם
|2 במאי 2020
|הזרמת מוזיקה • הורדה דיגיטלית
|אטלנטיק • מאנקי פאזל
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי דואה ליפה
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:בלדות משנות ה-2020
אורי מוראי

אורי מוראי (נולד ב-2 בספטמבר 1983) הוא ראפר ישראלי-אמריקאי. ידוע בעיקר כמקים וסולן להקת ההיפ הופ היהודית "שטר".

== ביוגרפיה ==
מוראי נולד בסיאטל שבוושינגטון די. סי. כרורי מוראי, לאב אירי ואם יהודייה, אף על פי שגדל עם מעט קשר לתרבות היהודית.<ref name=":0"></ref> אביו, רוד מוראי, היה מדריך אמנויות לחימה בכיר עם בית ספר בסיאטל. אורי עצמו התאמן באופן פעיל בקראטה ודיסציפלינות אחרות מגיל צעיר, כולל פעילות של כמה שנים כמתאבק במכללה.<ref name=":1"></ref> מוראי הושפע ממוזיקת היפ הופ בעיקר בתקופתו בתיכון.

== קריירה ==
מוריי החל לראפרפ במקצועיות כשגר בסיאטל. הוא הקליט את אלבומו הראשון "Madsteez" בגיל 19 והופיע בתוכניות ברחבי החוף המערבי.<ref name=":1" />

כשלקח חלק בארגון אש התורה, מוראי ויתר בתחילה על הראפ כדי להתמקד בלימודיו, עד שאחד מרבניו אמר לו שזה ייחשב חילול השם להדחיק את כישוריו בצורה כזו.<ref name=":0" /><ref></ref>

=== שטר ===
בשנת 2006 פגש מוראי את חברו לאש התורה בראד רובינשטיין, שהיה בעבר גיטריסט בלהקת ההיפ הופ האנגלית "Lisp". הם התחילו לכתוב מוזיקה יחד והקימו את להקת שטר, בתחילה כצמד, לפני שצירפו להקה מלאה לחיזוק ההופעה החיה שלהם.

ב-2012 הוציאה הלהקה את אלבום הבכורה שלה, "Infinity", באמצעות חברת התקליטים Shemspeed.

ב-2016 התמודדו בעונה הרביעית של תוכנית המציאות "הכוכב הבא", והגיעו למקום התשיעי.

== חיים אישיים ==
מוראי מתגורר בבית שמש עם אשתו וילדיו. בנוסף לקריירת המוזיקה שלו, הוא מלמד קונג פו ועובד בנדל"ן.<ref name=":0" />

==קישורים חיצוניים==

== הערות שוליים ==

קטגוריה:ראפרים ישראלים
קטגוריה:זמרים ישראלים
קטגוריה:ראפרים אמריקאים
קטגוריה:זמרים אמריקאים
קטגוריה:ישראלים ילידי ארצות הברית
קטגוריה:מתמודדי הכוכב הבא
קטגוריה:ישראלים שנולדו ב-1983
אלטון מאיו

ג'ורג' אלטון מאיו (באנגלית: George Elton Mayo; 26 בדצמבר 1880 – 7 בספטמבר 1949) יליד אוסטרליה,<ref name="anu.edu.au"></ref><ref name="britannica.com"></ref><ref></ref> היה פסיכולוג, חוקר תעשייתי ותאורטיקן ארגוני<ref name = "Cullen">Cullen, David O'Donald. A new way of statecraft: The career of Elton Mayo and the development of the social sciences in America, 1920–1940. ProQuest Dissertations and Theses; 1992; ProQuest Dissertations & Theses Full Text.</ref><ref name = "Miner">Miner, J.B. (2006). Organizational behavior, Vol. 3: Historical origins, theoretical foundations, and the future. Armonk, NY and London: M.E. Sharpe.</ref>.
== ביוגרפיה ==
מאיו למד באוניברסיטת אדלייד, ורכש תואר ראשון באומנויות בתחומי הפילוסופיה והפסיכולוגיה. את התואר השני קיבל מאוניברסיטת קווינסלנד (UQ).

במהלך לימודיו בקווינסלנד, כיהן בוועדת המלחמה של האוניברסיטה ולראשונה הוביל מחקר בנושא הטיפול הפסיכואנליטי בהלם קרב. מאיו סייע, מעת לעת לחיילים שחזרו ממלחמת העולם הראשונה להתאושש מהשפעת המלחמה תוך שיתוף פעולה עם ד"ר בריסביין, שהיה חלוץ בתחום הטיפול הפסיכואנליטי בהלם קרב ובמחקרו, באמצעות בדיקות פסיכו-פתולוגיות. הוא היה מרצה לפסיכולוגיה ולפילוסופיה של הנפש באוניברסיטת בריטניה בין השנים 1911 - 1922, עד שעבר לארצות הברית, שם מונה בשנת 1926 לפרופסור למחקר תעשייתי בבית הספר למינהל עסקים בהרווארד.

במהלך שהותו בפילדלפיה הוא ערך מחקר במפעל טקסטיל במטרה לפתח שיטה להפחתת שיעור התחלופה שהייתה אז גבוהה מאוד. השפעת הקשר של מאיו עם ניסויי הות'ורן, כמו גם מחקריו ועבודתו באוסטרליה, זיכו אותו בהכרה ציבורית שרק חוקרים מעטים בתחום מדעי החברה זכו בה באותה תקופה.

תרומתו בתחומי מינהל עסקים, סוציולוגיה תעשייתית, פילוסופיה ופסיכולוגיה חברתית. לצד מחקרי השטח שערך בתעשייה, השפיעה על תחומי הפסיכולוגיה התעשייתית והארגונית.

בספר ביוגרפי שכתב עליו טראאהר ([https://www.routledge.com/Elton-Mayo-The-Humanist-Temper/Trahair-Zaleznik/p/book/9781412805247 Richard C. S. Trahair]), נאמר כי מאיו "ידוע בביסוס המחקר המדעי של מה שמכונה כיום התנהגות ארגונית, ששמה את הדגש על הבעיות האנושיות, החברתיות והפוליטיות של התרבות התעשייתית."

עבודתו של מאיו סייעה להניח את התשתית לתחום יחסי האנוש. הוא הדגיש את העובדה שלצד הארגון הפורמלי של מקום עבודה התעשייתי קיים גם מבנה ארגוני בלתי פורמלי. מאיו הכיר ב"חסרונות של גישות ניהול מדעיות קיימות "לארגונים תעשייתיים", והדגיש את חשיבות היחסים שבין העובדים בארגונים כאלה. רעיונותיו בנושא יחסי גומלין בין הקבוצות הופיעו לראשונה בספרו שפורסם ב-1933 "הבעיות האנושיות של התרבות המתועשת", שהתבסס בחלקו גם על "ניסויי הות'ורן".

==קישורים חיצוניים==

* 

==הערות שוליים==

קטגוריה:נפטרים ב-1949
קטגוריה:פסיכולוגים
קטגוריה:אוסטרלים שנולדו ב-1880
קטגוריה:סגל בית הספר לעסקים של הרווארד
וולט ויליאמס

וולטר אנדר "וולט" ויליאמס הבן (באנגלית: .Walter Ander "Walt" Williams Jr; נולד ב-16 באפריל 1970) הוא כדורסלן עבר אמריקאי, אשר שיחק בליגת ה-NBA בין השנים 1992–2003. לאורך 11 עונותיו בליגה רשם ממוצעים כוללים של 11.8 נקודות, 3.9 ריבאונדים ו-2.3 אסיסטים למשחק.

==קריירת מכללות==
ויליאמס נולד בוושינגטון די. סי., ובין השנים 1988–1992 למד באוניברסיטת מרילנד. בשלוש עונותיו הראשונות בקבוצת הכדורסל של האוניברסיטה קלע 12.2 נקודות בממוצע למשחק, בטרם פרץ בעונתו האחרונה עם ממוצעים של 26.8 נקודות, 5.6 ריבאונדים, 3.6 אסיסטים ו-2.1 חטיפות למשחק. בסיום אותה עונה, במהלכה קבע שיא מועדון חדש של 776 נקודות, נבחר לחמישייה השנייה של העונה בליגת המכללות (Second-team All-American).

==קריירת משחק==
בדראפט ה-NBA{{כ}} 1992 נבחר ויליאמס בבחירה השביעית, על ידי סקרמנטו קינגס. ב-2 בינואר 1993, כחודשיים מאז משחקו הראשון בסקרמנטו, קלע שיא קריירה של 40 נקודות כשחקן ספסל במשחק מול פילדלפיה 76'. בסיום עונתו הראשונה ב-NBA נבחר לחמישיית הרוקיז השנייה של העונה לאחר שקלע 17.0 נקודות בממוצע למשחק, אשר בדיעבד היו שיא הקריירה שלו. בשתיים וחצי עונותיו הבאות בסקרמנטו העמיד ממוצעים של 14.3 נקודות, 4.4 ריבאונדים ו-3.4 אסיסטים למשחק.

בפברואר 1996 הועבר יחד עם טיירון קורבין בטרייד למיאמי היט, בתמורה לבילי אוונס וקווין גאמבל. עד לסיום עונת קלע 12.0 נקודות למשחק עבור ההיט.

באוגוסט 1996 חתם על חוזה בטורונטו ראפטורס, לקראת עונתו השנייה של המועדון. באותה עונה היה הקלעי השני של קבוצתו, אחרי דיימון סטודמאייר, עם ממוצע של 16.4 נקודות למשחק.

בפברואר 1998, לאחר כעונה וחצי בטורונטו, נשלח לצד סטודמאייר וקרלוס רוג'רס בטרייד לפורטלנד טרייל בלייזרס, תמורת קני אנדרסון, אלווין ויליאמס, גארי טרנט ו-3 בחירות דראפט עתידיות. בעונת העפיל עם הבלייזרס לגמר האזור המערבי, בו הפסידו מול סן אנטוניו ספרס בתוצאה 0–4.

לקראת עונת הועבר לצד בראיין שואו, סטייסי אוגמון, קלווין קייטו, קרלוס רוג'רס ואד גריי ליוסטון רוקטס, בתמורה לסקוטי פיפן. ב-3 עונותיו ביוסטון קלע 9.6 נקודות בממוצע למשחק, תחת המאמן רודי טומג'נוביץ'.

באוקטובר 2002 חתם על חוזה בדאלאס מאבריקס. בעונתו היחידה בקבוצה קלע 5.5 נקודות למשחק כשחקן ספסל, וסייע לה להעפיל לגמר האזור המערבי בפעם השנייה בלבד בתולדותיה. גם במקרה זה הפסידה קבוצתו מול הספרס, הפעם בתוצאה 2–4. במשחק השישי מול סן אנטוניו, אשר התברר כמשחקו האחרון בקריירה, קלע ויליאמס 17 נקודות עבור המאבריקס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת מרילנד
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני מיאמי היט
קטגוריה:כדורסלני טורונטו ראפטורס
קטגוריה:כדורסלני פורטלנד טרייל בלייזרס
קטגוריה:כדורסלני יוסטון רוקטס
קטגוריה:כדורסלני דאלאס מאבריקס
קטגוריה:אמריקאים שנולדו ב-1970
נזופונטס

נזופונטס (שם מדעי: Nesophontes) הוא סוג נכחד יחידי במשפחה נזופונטיים (Nesophontidae), של יונקים מהסדרה אוכלי חרקים, אשר חי באיים הקריביים, בעיקר באנטילים הגדולים, והם נכחדו במשך ההולוקן, ככל הנראה סביב המאה ה-15 או ה-16, אך זה נתון בוויכוח. הם חיו בקובה, היספניולה (הרפובליקה הדומיניקנית והאיטי), פוארטו ריקו, איי הבתולה של ארצות הברית ואיי קיימן.

הנזופונטס היה מהגדולים שבאוכלי החרקים ודמה לחדף גדול באורך 10 עד 15 סנטימטרים עם חוטם מחודד מעוטר בשפמים ארוכים, ראש גדול וזנב ארוך. היונקים הקרובים אליו ביותר הם בני משפחת הסולנודוניים שחיים כיום בקובה והיספניולה וחפפו בשטח המחיה עם כמה מהמינים. עם זאת מחקרים מראים שבני שתי הקבוצות התפלגו לפני מעל 40 מיליון שנה. הם כנראה היו היונקים הדומיננטיים באיים וניזונו בעיקר מחרקים, אך גם מחולייתנים קטנים שהם תפסו.

המאובנים של בני סוג זה צעירים מאוד, כך ששיטת תיארוך פחמן-14 לא מצליחה לשחזר את תיארוכם המדויק מעבר למאה ה-15. הם נכחדו עם הגעת הספרדים לאמריקה והרס בתי גידולם, הבאת מינים פולשים כמו חולדות ואולי גם ציד. מספר חוקרים מעריכים שחלקם הצליחו לשרוד עד המאה ה-20.

===מיני הסוג===
* Nesophontes edithae
* Nesophontes hemicingulus
* Nesophontes hypomicrus
* Nesophontes longirostris
* Nesophontes major
* Nesophontes micrus
* Nesophontes paramicrus
* Nesophontes submicrus
* Nesophontes superstes
* Nesophontes zamicrus

==קישורים חיצוניים==

קטגוריה:אוכלי חרקים
קטגוריה:אוכלי חרקים פרהיסטוריים
קטגוריה:מאובני טקסונים שתוארו ב-1916
חזרתו של מוחטאר

"חזרתו של מוחטאר" היא סדרת טלוויזיה בלשית רוסית על שירותם של עובדי מחלקת המשטרה במוסקבה וכלב נאמן בשם מוחטאר. הסדרה היא טרילוגיה: "חזרתו של מוכטאר" (עונה 1), "חזרתו של מוכתר-2" (2-10) ו-"מוכטאר. מסלול חדש ” (11-12).

== תקציר עלילת הסדרה ==
גיבורי הסדרה הם שוטרים צעירים העוסקים בפתרון מקרים שונים - החל מהונאה קטנונית וכלה בהרג רב. בכל החקירות, חבר ועמית נאמן עוזר להם, כלב בשם מוחטאר.

== שחקנים ודמויות ==

== רשימת עונות ==
{| class="wikitable"
! colspan="2" rowspan="1" | עונה 
! rowspan="1" | סדרה 
! שם 
! rowspan="1" | תקופת השידור 
|- style="text-align: center"
| style="background-color:#FF0000" |
| 1 
| 1–40 (40 פרקים) 
| "חזרתו של מוחטאר" 
| 12 בינואר 2004 - 23 במרץ 2004 
|- style="text-align: center"
| style="background:#ffa500" |
| 2 
| 41–90 (50 פרקים) 
| rowspan="9" | "חזרתו של מוחטאר-2" 
| 10/17/2005 - 02/17/2006 
|- style="text-align: center"
| style="background:#00CED1" |
| 3 
| 91-190 (100 פרקים) 
| 11/28/2006 - 09/09/2007 
|- style="text-align: center"
| style="background:#9400D3" |
| 4 
| 191-270 (80 פרקים) 
| 11/13/2007 - 05/26/2008 
|- style="text-align: center"
| style="background:#00FF00" |
| 5 
| 271-366 (96 פרקים) 
| 11/09/2009 - 01/28/2010 
|- style="text-align: center"
| style="background:#FFD700" |
| 6 
| 367-462 (96 פרקים) 
| 01/29/2010 - 12/07/2010 
|- style="text-align: center"
| style="background:#FF4500" |
| ז 
| 463–558 (96 פרקים) 
| 05/10/2011 - 09/05/2012 
|- style="text-align: center"
| style="background:#0000ff" |
| 8 
| 559–654 (96 פרקים) 
| 09/06/2012 - 04/30/2013 
|- style="text-align: center"
| style="background:#008000" |
| 9 
| 655-750 (96 פרקים) 
| 02/03/2014 - 04/18/2015 
|- style="text-align: center"
| style="background:#800080" |
| 10 
| 751-798 (48 פרקים) 
| 04/21/2015 - 10/01/2015 
|- style="text-align: center"
| style="background:#7FFF00" |
| 11 
| 799–894 (96 פרקים) 
| rowspan="2" | "מוחטאר. מסלול חדש" 
| 03/20/2017 - 03/14/2018 
|- style="text-align: center"
| style="background:#4169E1" |
| 12 
| 895–990 (96 פרקים) 
| 05/14/2018 - 09/16/2019 
|}

== פסקול ==
הפסקול הראשי של הסדרה הוא השיר "אליי, מוחטאר!" כשהמילים והמוזיקה לשיר נכתבו על ידי המלחין יבגני מורביוב. בעונה הראשונה, הוא בוצע על ידי המלחין אלכסנדר קוסנקוב. מהעונה השנייה ועד מותו, ולדימיר זלטואוסטובסקי ביצע את השיר<ref></ref> . הסדרה משתמשת גם בגרסאות כיסוי שונות למנגינות אינסטרומנטליות <ref></ref>.

== בתרבות ==
בשנת 2012 הוציאה חברת Akella את משחק המחשב "מוחטאר וצוותו" על בסיס הסדרה.

== ראו גם ==
* המפקח רקס
* [https://www.youtube.com/watch?feature=emb_title&v=-qedtnFmBTU אליי, מוחטאר!]

== קישורים חיצוניים ==
* 
* 
* [http://studio2v.ru/projects/serialy/mukhtar-novyy-sled/ "חזרתו של מוחטאר"] // אתר סטודיו 2B 
* [http://www.ntv.ru/video/1408371/ "מוחטאר. מסלול חדש"] // אתר ערוץ NTV

==הערות שוליים==

קטגוריה:NTV: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2000
תינובדיסטס

תינובדיסטס (שם מדעי: Thinobadistes) הוא סוג נכחד של עצלן קרקע, שחי בתקופת המיוקן עד הפליוקן של אמריקה הצפונית לפני 10.3 עד 4.9 מיליון שנה מזמננו. המאובנים של העצלן התגלו בדרום ארצות הברית מטקסס עד פלורידה. הוא ידוע בעיקר ממאובנים של שיניים טוחנות, ושל שרידי גפיים רחבות, והוא תואר ב-1919 בידי החוקר אוליבר פרלי האי . הסוג כולל 2 מינים: Thinobadistes segnis ו-Thinobadistes wetzeli.

עצלן זה היה קרוב בגודלו לגלוסותריום, וכמותו היה בעל זרועות ארוכות ורחבות שהתאימו לתלישת עלי עצים. בעזרת זנבו העבה הוא היה יכול להזדקף ולתמוך במשקלו.

התינובדיסטס היה עצלן גדול שהשתייך למשפחת המילודוניים. לצידו התקיים קרובו הפליומטנסטס (Pliometanastes), ושניהם היו מבין העצלנים שעברו את גשר פנמה מאמריקה הדרומית לעבר אמריקה המרכזית וצפונה. עם זאת הם עשו זאת לפני ההחלפה האמריקאית הגדולה שחלה לפני 2.5 מיליון שנה, אז הם כבר נכחדו. ככל הנראה הם חצו על גשרי איים דרך מיצר פנמה ועברו בהדרגה צפונה. ייתכן שהם גם היו יכולים לשחות זמן רב בדומה לעצלנים ימיים כמו התאלסוקנוס. דבר זה הקל את חיי עצלנים אחרים כמו המגלוניקס שהספיקו להסתגל לפאונה של אמריקה הצפונית, ולא נכחדו כמו מינים אחרים.

==קישורים חיצוניים==

קטגוריה:בעלי חיים שתוארו ב-1919
קטגוריה:טקסונים שתוארו בידי אוליבר פרי היי
קטגוריה:מילודוניים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:מאובני טקסונים שתוארו ב-1919
ישיבת שארית יוסף

ישיבת שארית יוסף הייתה ישיבה חרדית-ספרדית ותיקה ששכנה בעיר באר יעקב<ref></ref>, בין השנים ה'תשכ"ד-ה'תשפ"ב. הישיבה הוקמה על ידי הרב נסים טולדנו.

== היסטוריה ==
הישיבה הוקמה בשנת ה'תשכ"ד (1964) על ידי הרב נסים טולדנו, תלמידו של הרב אלעזר מנחם מן שך. הרב טולדנו רצה להקים ישיבת דגל עבור בני עדות המזרח, כעין ישיבת פוניבז' בציבור הליטאי. הרב שך כתב לרב טולדנו מכתב תמיכה. לתמיכה זו הצטרפו גם הרב יעקב ישראל קניבסקי והרב יוסף שלמה כהנמן.

הישיבה נפתחה בבית הכנסת לדרמן בבני ברק, ולצורך מגורי הבחורים נשכרו דירות ברחוב רשב"ם. בקיץ תשכ"ה נתרם בניין לישיבה בעיר באר יעקב, שבו הישיבה שוכנת עד היום<ref></ref>.

הרב נסים טולדנו כיהן כראש הישיבה עד פטירתו ב-2012. בנו, הרב יוחנן טולדנו, נתמנה לראש ישיבה אחריו. כראש ישיבה כיהן גם הרב עמנואל טולידאנו<ref name=":0" />. 

באב ה'תשפ"ב נסגרה הישיבה, ולמבנה הישיבה עברה ישיבת דברי חיים של הרב יעקב ויזמן.

== רבני הישיבה ==
סבו של הרב נסים, הרב רפאל ברוך טולדנו, מסר בישיבה שיעורים<ref name=":0"></ref>.

הרב שמואל הלל דרבקין כיהן כמשגיח בישיבה במשך כיובל שנים.

הר"מים הם הרב יעקב אוחיון והרב רחמים צעידי. המשגיח הוא הרב אברהם גוטמן. בעבר לימדו בישיבה הרב אברהם יצחק קוק, ראש ישיבת מאור התלמוד, הרב מיכאל חסין, ראש ישיבה לצעירים רחובות והרב אברהם מנחם, רבה של מגדל העמק.

== בוגרים בולטים ==
* הרב יוסף סיטרוק, רבה של צרפת
* הרב שלמה משה עמאר, הראשון לציון
* הרב שמעון גבאי ראש ישיבת "נחלת שמואל" וכולל "תפארת למשה" בנתניה
* הרב מאיר אמסלם, דומ"ץ נווה יעקב ואב"ד פחד יצחק
* הרב מרדכי מלכא, רב העיר אלעד
* רבי יוסף זליכה, רב שכונות פרדס כץ - קריית הרצוג
* הרב מרדכי טולידנו, אב בית דין ירושלים וחתן הרב עובדיה יוסף
* ח"כ הרב שלמה דיין
* ח"כ ינון אזולאי

==הערות שוליים==

שארית יוסף
שארית יוסף
קטגוריה:באר יעקב: חינוך
אאותקודון

השוואה של [[דמויי תנינאים שונים לאדם. בכתום האאותקודון]]
אאותקודון (שם מדעי: Euthecodon) הוא סוג נכחד של זוחל ממשפחת התניניים, שחי בין המיוקן לפליסטוקן שלפני 23.3 עד 0.781 מיליון שנה מזמננו. הוא התגלה באגם טורקאנה שבקניה, והוגדר למדע ב-1920. בסוג נכללו 3 מינים, אשר התגלו בקניה וכן באתיופיה, מצרים, לוב ובנהר קונגו:
* Euthecodon nitriae
* Euthecodon brumpti
* Euthecodon arambourgi

תנין זה היה בעל גולגולת ארוכה וצרה שהזכירה גולגולת של גוויאל חקיין, והייתה בעלת מפתח פה צר ושיניים חרוטיות דקות וחלשות יחסית. המבנה שלהם הותאם לתפיסת דגים במים בדומה לבני משפחת הגוויאליים, כשבמקור שייכו אותו למשפחה זו. בהמשך התברר שהוא קרוב יותר לסוגים כמו רימסוכוס (Rimasuchus), וואיי, תנין גמדי ותנין צר-חרטום. התנין הקדום היה גדול מאוד באורך של מעל , כך שהיה אחד מהגדולים שבתנינים מעולם.

תנין זה שרד בין המיוקן לפליסטוקן של צפון ומזרח אפריקה ונכחד לקראת סוף הפליסטוקן. ככל הנראה האזור בו חי וצד דגים התייבש עם עידן הקרח, מה שגרר את הכחדתו של התנין הענק.

==קישורים חיצוניים==

קטגוריה:תניניים פרהיסטוריים
קטגוריה:מגה-פאונה של הפליסטוקן באפריקה
קטגוריה:בעלי חיים שנכחדו בהולוקן
קטגוריה:תנינאים שחיו בפליסטוקן
קטגוריה:מאובני טקסונים שתוארו ב-1920
בפנים: נווה מדבר

בפנים: נווה מדבר (בספרדית: Vis a vis: El oasis) היא סדרת דרמה מותחן ופשע ספרדית של היוצר איוואן אסקובר. הסדרה עלתה לשידור החל מ-20 באפריל 2020, בספרד בערוץ הספרדי פוקס ספרד. הסדרה היא סדרה בת של הסדרה המצליחה בפנים. ב-31 ביולי, הועלתה הסדרה לשירות של נטפליקס. בנטפליקס התייחסו לסדרה כאל העונה החמישית של "בפנים" שנקראת "אואזיס".

==עלילה==
אחרי כמה שנים שהקדישו את עצמם לשדוד תכשיטים, בנקים ובתי קזינו, הגיע הזמן שמקארנה (מגי סיוונטוס) וסולמה (נג'ווה נימרי) ייפרדו. לשם כך הן תכננו שוד אחרון שמטרתו לגנוב נזר יהלום מבתו של לורד סמים מקסיקני חשוב במהלך חתונת בתו הצעירה. לשוד עצמו הצטרפו מהכלא גויה (איציאר קסטרו), מוניקה (ליסי לינדר), טריאנה (קלאודיה ריירה) ו"לה פלקה" (איזבל נווירה) לביצוע עבודה זו. שעות לאחר השוד הצוות אמור להיפגש במלון אואזיס להפצת השלל. עם זאת, התוכנית אינה מושלמת כפי שתכננו והמצב מסובך בכל רגע נתון.

== דמויות ==
=== דמויות ראשיות ===
* מקארנה "מאקה" פרייריו מולינה (מגי סיוונטוס).
* סולמה זאהיר (נג'ווה נימרי).
* גויה (איזיאר קסטרו).
* טריאנה אזקיוטיה (קלאודיה ריירה).
* ויקטור רמאלה (דויד אוסטרובסקי).
* קפו סנדובל קסטרו (לוקאס פררו).
* אמה קסטרו (אנה מריה פוקצ'ו) (פרקים 5–1).
* "מקלונת" (איזבל נווירה) (פרקים 6–1).
* מוניקה רמאלה (ליסי לינדר) (פרקים 6–1).
* קטי רמאלה (אלמה איטצל).

=== הופעות מיוחדות ===
* קרלוס סנדובל קסטרו (רמירו בלאס) (פרקים 7,4).
* רומן פריירו מולינה (דניאל אורטיז) (פרק 5).
* שריי ורגאס (אלבה פלורס) (פרק 8).
* המפקח קסטייו (חסוס קסטחון) (פרק 8).
* פרז (חוסה דה לה טורה) (פרק 2-1)

==סקירת סדרה==
בתחילה עלתה הסדרה לשידור ב-20 באפריל 2020, בספרד בערוץ פוקס ספרד.

==קישורים חיצוניים==
* 

==הערות שוליים==

קטגוריה:סדרות טלוויזיה ספרדיות
קטגוריה:סדרות דרמה
קטגוריה:נטפליקס: תוכניות וסדרות
יחסי הודו – סנט לוסיה

יחסי הודו–סנט לוסיה הם היחסים הדיפלומטיים הרשמיים שבין הרפובליקה של הודו לבין סנט לוסיה.

== היסטוריה ==
=== עבדים בסנט לוסיה (1859–1897) ===
היחסים שבין הודו לסנט לוסיה החלו באמצע המאה התשע עשרה, כאשר עוד שתי המדינות היו קולוניות בריטיות. ההודים הראשונים להגיע לסנט לוסיה דרכו לראשונה על אדמת סנט לוסיה ב-6 במאי 1859 כעבדים שהגיעו במשלוח באונייה פאלמירה. עוד שלוש עשרה אוניות הסיעו עבדים מהודו לסנט לוסיה במהלך העשורים הבאים. האונייה האחרונה למשלוח עבדים הודים, הוולגה, הגיעה לאי ב-10 בדצמבר 1893. בסך הכל כ-4,500 הודים הובאו לסנט לוסיה, לא כולל אלו שלא שרדו את המסע הקשה ומתו במהלכו. 

כ-2,075 עבדים חזרו להודו במהלך השנים, כשהאחרים נשארו בסנט לוסיה או היגרו למדינות קריביות אחרות כמו גיאנה וטרינידד וטובגו. חוזה ההעסקה של העבדים האחרונים פג בשנת 1897 ובסוף המאה התשע עשרה התגוררו בסנט לוסיה 2,560 הודים חופשיים. הודים רבים שהשלימו את התקופת העבדות שלהם לא יכלו לחזור הביתה. ההודים שנשארו בסנט לוסיה הם המקור לקהילה ההודית שקיימת במדינה.

=== היחסים במאה ה-21 (2000–הווה) ===
ראשי הממשלה נרנדרה מודי וקני ד. אנתוני קיימו שיחות בילטרליות בשולי מליאת ארגון האומות המאוחדות בניו יורק ב-25 בספטמבר 2015. שר הפיתוח ראג'יב פראטאפ רודי ביקר בסנט לוסיה ב-3 באוקטובר עד 6 באוקטובר 2016. רודי ניהל מפגשים עם ראש הממשלה, שרת החוץ וסנאטורים שונים במדינה.

הודו סיפקה סיוע הומניטרי לסנט לוסיה במהלך השנים. לדוגמה, לאחר הוריקן תומאס שהתקיים ב-2010 תרמה הודו לסנט לוסיה 500,000 דולר אמריקאי, ואותו סכום כסף ב-2013 לאחר שיטפונות הבזק שגרמו להרס רב במדינה. ב-6 במאי בכל שנה מצוין בסנט לוסיה יום חג לזכר הגעתם של ההודים למדינה לראשונה. כ-2 אחוזים מאוכלוסיית סנט לוסיה היא בעלת שורשים הודיים.

== נציגויות דיפלומטיות ==
* הודו אינה מיוצגת בסנט לוסיה בדרג השגרירות. הודו מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה. הודו האמינה את שגרירותה שבפרמריבו, בירת סורינאם הסמוכה, על סנט לוסיה.
* סנט לוסיה אינה מיוצגת בהודו בדרג השגרירות. סנט לוסיה מיוצגת בהודו בדרג הקונסולרי באמצעות קונסוליה רשמית שהיא מחזיקה בניו דלהי, בירת המדינה.

== קישורים חיצוניים ==
* [https://www.indembassysuriname.gov.in/relationpages.php?id=45 India- St.Lucia], אתר שגרירות הודו בסורינאם

== הערות שוליים ==
יחסי טרינידד וטובגו – סנט קיטס ונוויס

יחסי טרינידד וטובגו–סנט קיטס ונוויס הם היחסים הדיפלומטיים הרשמיים שבין הרפובליקה של טרינידד וטובגו לבין פדרציית סנט כריסטופר ונוויס.

== היסטוריה ==
בין הרפובליקה של טרינידד וטובגו לבין פדרציית סנט כריסטופר ונוויס מתקיימים יחסים דיפלומטיים רשמיים וחמים. שתי המדינות הן חברות מלאות בארגון המדינות האמריקאיות, בארגון הקהילייה הקריבית ובחבר העמים הבריטי.

שתי המדינות חולקות קשרים קרובים מאוד עקב היותן קולוניות לשעבר כחלק מהאימפריה הבריטית, עם דמוגרפיה משותפת. בשנת 2018, ראש הממשלה של סנט קיטס ונוויס, טימותי האריס, הציע עזרה פיננסית לטרינידד וטובגו, עקב ההרס הרב שנגרם בה בעונת הגשמים. סנט קיטס ונוויס שלחה משלחת להשתתף במפגש "בונים חוסן קאריבי" שהתקיים בטרינידד וטובגו בשנת 2017. הנושאים המדוברים במפגש היו ההתמודדות של המדינות עם אסונות טבע ויצירת מאגר מזון משותף.

== נציגויות דיפלומטיות ==
* סנט קיטס ונוויס אינה מיוצגת בטרינידד וטובגו, הן בדרג השגרירות והן בדרג הקונסולרי.
* טרינידד וטובגו אינה מיוצגת בסנט קיטס ונוויס בדרג השגרירות. טרינידד וטובגו מיוצגת בסנט קיטס ונוויס בדרג הקונסולרי באמצעות קונסוליה רשמית שהיא מחזיקה בבאסטר, בירת המדינה.

== הערות שוליים ==